Sati (budism)

Sati (paali keeles, sanskriti keeles smṛti) on budismis oluline vaimne praktika, mille sisuks on tähelepanelikkus, teadlikkus, teadvustamine ja meelespidamine. 

Sati on teadlikkus, võime meeles pidada, toiminguid kontrollida ja vastavusse viia eelnevate kogemustega. 

Laiemas mõttes on sati budistlik harjutus, mis näeb ette kõige märkamist, mida harjutaja teeb ja millega kokku puutub.

See on keskne vaimne tegur, esimene virgumise tegur ja arija kaheksaosalise tee seitsmenda osana õige teadvustamine (sammā-sati).

 Mõiste 

Paalikeelne mõiste sati ja sanskritikeelne smṛti on "mäletamine" või "mälu", tähendades õpetuste mäletamist, meenutamist, meeles hoidmist, meeles pidamist. Tõlkija T. W. Rhys Davidsi selgituste kohaselt tähendab sati sõna-sõnalt küll "mälu", aga kuna see mõiste kordub paali kaanonis alati fraasina sato sampajâno (mindful and thoughtful), siis osutatakse seeläbi meele aktiivsusele, jagamatule tähelepanule ja pidevale kohalolekule.Davids TR (1881). Buddhist Suttas. Clarendon Press. p. 145. OCLC 13247398.

Satipatthana Sutta kohaselt tähendab sati teadlikkuse arendamist tegelikkuse suhtes, mistõttu meeletajusid tuleks pidada ajutisteks ja suhtelisteks.Sharf, Robert (2014). "Mindfulness and Mindlessness in Early Chan" (PDF). Philosophy East and West. 64 (4): 933–964.

Inglise keeles on sati ja smṛti vastetena kasutatud mõisteid attention (Jack Kornfield), awareness, concentrated attention (Mahasi Sayadaw), inspection (Herbert Guenther), mindful attention, recollecting mindfulness (Alexander Berzin), recollection (Erik Pema Kunsang, Buddhadasa Bhikkhu), reflective awareness (Buddhadasa Bhikkhu), remindfulness (James H. Austin)James H. Austin (2014), Zen-Brain Horizons: Toward a Living Zen, MIT Press, p.83, retention, self-recollection (Jack Kornfield), mindfulness. 

Eesti keeles on sati vastena kasutatud mõistet "meelespidamine"Gethin, Rupert. Budismi alused. Tõlkinud Lauri Liiders. Tartu Ülikooli kirjastus, 2021. ISBN 9789949035472. ja teadlikkus. 

 Mindfulness 

Ingliskeelne mõiste mindfulness esineb paalikeelse sati vastena esmakordselt 1881. aastal ilmunud T. W. Rhys Davidsi tõlgetes.T. W. Rhys Davids, tr., 1881, Buddhist Suttas, Clarendon Press, p. 107. Tänapäeva läänemaailmas popularisaaris seda mõistet Thích Nhất Hạnh.Thích Nhất Hạnh. The Miracle of Mindfulness, Rider Books, 1991, ISBN 978-0-7126-4787-8"Buddhist monk who brought mindfulness to West dies in Vietnam". France24. Agence France-Presse. January 22, 2022.Bryant, Miranda (January 22, 2022). "From MLK to Silicon Valley, how the world fell for 'father of mindfulness'". The Guardian.Fitzpatrick, Aidyn (January 24, 2019). "The Father of Mindfulness Awaits the End of This Life". Time.

Ingliskeelsele mõistele mindfulness on eesti keeles kasutusel mitmeid vasteid: teadvelolek, ärksus, tähelepanelikkus;Eesti Keele Instituudi sõnaraamat: mindfulness. ärksameelsus, teadlikkus, meeleteadlikkus;Meelerahu.ee./ jmt.

 Praktika 

Sati kui jäägitu tähelepanelikkus või teadlikkus on olulisel kohal sisevaatlusel põhinevate vaimsete tehnikate puhul nagu satipatthana ja anapanasati.

 Vaata ka 

 Mindfulness
 Satipatthana
 Vipassana

 Viited 

Kategooria:Budism
Kategooria:Meditatsioon